CELEX: 62014CN0207
Language: et
Date: 2014-04-25 00:00:00
Title: Kohtuasi C-207/14: Eelotsusetaotlus, mille on esitanud Vrhovno sodišče Republike Slovenije (Sloveenia) 25. aprillil 2014 – Hotel Sava Rogaška, Gostinstvo, turizem in storitve, d.o.o.  versus Republika Slovenija – Ministrstvo za kmetijstvo in okolje

30.6.2014   
            
            
               ET
            
            
               Euroopa Liidu Teataja
            
            
               C 202/15
            
         Eelotsusetaotlus, mille on esitanud Vrhovno sodišče Republike Slovenije (Sloveenia) 25. aprillil 2014 – Hotel Sava Rogaška, Gostinstvo, turizem in storitve, d.o.o. versus Republika Slovenija – Ministrstvo za kmetijstvo in okolje
   (Kohtuasi C-207/14)
   2014/C 202/17
   Kohtumenetluse keel: sloveenia
   
      Eelotsusetaotluse esitanud kohus
   
   Vrhovno sodišče Republike Slovenije
   
      Põhikohtuasja pooled
   
   
      Kaebuse esitaja: Hotel Sava Rogaška, Gostinstvo, turizem in storitve, d.o.o.
   
      Vastustaja: Republika Slovenija – Ministrstvo za kmetijstvo in okolje
   
      Eelotsuse küsimused
   
   
               1.
            
            
               Kas direktiivi 2009/54/EÜ (1) artikli 8 lõiget 2 tuleb tõlgendada nii, et „ühest ja samast allikast pärit looduslik mineraalvesi” on:
               
                           a)
                        
                        
                           samast puurkaevust pärit vesi, mitte aga erinevatest puurkaevudest ammutatud vesi, isegi kui tegemist on samasse põhjaveekogumi põhjaveekihist pärit veega vastavalt direktiivis 2000/60/EÜ (2) sätestatud mõistetele „põhjaveekiht” ja „põhjaveekogum”;
                        
                     
                           b)
                        
                        
                           samast puurkaevust pärit vesi, mitte aga erinevatest puurkaevudest ammutatud vesi, isegi kui tegemist on sama põhjaveekogumi põhjaveekihist pärit veega vastavalt direktiivis 2000/60/EÜ sätestatud mõistetele „põhjaveekiht” ja „põhjaveekogum”, mille puhul tuleb määratlemisel arvesse võtta ka selliseid asjaolusid nagu puurkaevude vaheline kaugus, puurkaevude sügavus, ühest puurkaevust ammutatud vee spetsiifiline kvaliteet (näiteks selle keemiline ja mikrobioloogiline koostis), puurkaevude vaheline hüdrauliline ühendus, põhjaveekihi avatus või suletus;
                        
                     
                           c)
                        
                        
                           sama põhjaveekogumi põhjaveekihist pärit vesi vastavalt direktiivis 2000/60/EÜ sätestatud mõistetele „põhjaveekiht” ja „põhjaveekogum”, olenemata asjaolust, et vesi jõuab maapinnale mitme puurkaevu kaudu;
                        
                     
                           d)
                        
                        
                           sama põhjaveekogumi põhjaveekihist pärit vesi vastavalt direktiivis 2000/60/EÜ sätestatud mõistetele „põhjaveekiht” ja „põhjaveekogum”, olenemata asjaolust, et vesi jõuab maapinnale mitme puurkaevu kaudu, mille puhul tuleb määratlemisel arvesse võtta ka selliseid asjaolusid nagu puurkaevude vaheline kaugus, puurkaevude sügavus, ühest puurkaevust ammutatud vee spetsiifiline kvaliteet (näiteks selle keemiline ja mikrobioloogiline koostis), puurkaevude vaheline hüdrauliline ühendus, põhjaveekihi avatus või suletus?
                        
                     
         
               2.
            
            
               Kas juhul, kui ühelegi esimeses küsimuses välja pakutud vastusele ei ole võimalik jaatavalt vastata, tuleb mõiste „ühest ja samast allikast pärit looduslik mineraalvesi” tõlgendamisel võtta arvesse selliseid asjaolusid nagu puurkaevude vaheline kaugus, puurkaevude sügavus, ühest puurkaevust ammutatud vee spetsiifiline kvaliteet, puurkaevude vaheline hüdrauliline ühendus, põhjaveekihi avatus või suletus?
            
         
      (1)  ELT L 164, 26.6.2009, lk 45.
   
      (2)  EÜT L 327, 22.12.2000, lk 1.